Sint Piter

Sint Piterbeurs
2026-02-06 09:30 - 17:00 (Europe/Amsterdam) | Brouwerij Bjuster, Raadhuisstraat 9, Grou, 9001 AG, Nederland
In tradysje dy’t al hast 80 jier bestiet.
En dit jier yn in spiksplinter neije lokaasje nammentlik Brouwerij Bjuster! It belooft as fan âlds in gesellige dei foar jong en âld te wurden. Der is wer fan alles te dwaan: Foar de bern is der in wier spultsje circuit (altyd priis), kinsto in moaie tattoo krije of in hip kleurd fearke yn dyn hier setten litte.
De bakkerstafel en ferkeaptafel binne fansels wer fan ‘e partij. Neist alle kreative dingen dy ‘t jo fan ús wend binne, binne der dit jier ek wer unike Sint Piterartikels te keap. Wês der dus fluch by, op = op!
Mar ferjit ek it draaiend rêd net, hjir kinst foar in lyts bedrach de moaiste prizen winne. Gean der mar lekker foar sitte yn ús ‘tee tún’ en bestel in hearlik stik selsmakke appeltaart mei in lekker kopke kofje of tee.
Iepeningstiden fan de Sint Piterbeurs binne fan 09:30 – 12:00 oere en fan 14:00 – 17:00 oere!
Opbringst beurs
De opbringst fan de beurs is wichtich foar it hiele Sint Piterfeest. Kom dêrom allegear!

In stikje skiednis oer de Sint Piterfroulju
Sûnt lange tiid wurdt de Sint Piterbeurs en -bingo organisearre troch de Sint Piterfroulju. Dêrneist soargje sy der foar dat de alderjongsten in besite bringe kinne oan Sint Piter en Aldemar by ‘op besite by Sint Piter ’. De Sint Piterbeurs wie nei de twadde wrâldoarloch in inisjatyf fan de Nederlandse Vrouwen Elektriciteits Vereniging (NVEV). Dizze froulju waarden ek wol de ‘elektryske froulju‘’ neamd. Yn dy tiid waarden de earste elektryske apparaten, lykas in waskmasine, dield ûnder de leden. Troch mei in beurs selsmakke hantwurkjes en oare kado’s (krigen of sels makke) te ferkeapjen, soargen se derfoar dat de kosten, dy ‘t makke waarden foar it opfieren fan it Sint Pitermearke, dutsen waarden.

Opsetaksje Aldemar
2026-02-06 15:00 - 16:30 | Brouwerij Bjuster, Raadhuisstraat 9, Grou, 9001 AG, Nederland
Op freed 31 jannewaris kinst tusken 15:00 en 16:30 oere de skoech sette by Aldemar. Hy hat in moai plakje op de Sint Piterbeurs krigen dêr ‘t de bern him gesellich opsykje kinne.
Us Grouster ûndernimmers helpe Aldemar mei alle ynlevere skuontsjes. Nei de oankomst fan Sint Piter kinne de skuontsjes, mei miskien wol in pakje derby, jim wer werom fine yn ‘e etalages fan de ûndernimmers yn Grou.
Dus sykje dyn skoech, lears of klompke op en bring him nei Aldemar op de Sint Piterbeurs yn Brouwerij Bjuster. Graach mei de namme fan jimme soan/dochter en it tillefoannûmer fan in folwoeksene op in briefke deroan fêst meitsje. De Opsetaksje is foar bern yn groep 1 o/m 5.

Klik hjir foar de dielnimmende Winkels
×Deelnemende winkels

Amicaal
Andreanum Bloembinderij
Cornelder
Bakkerij Boonstra
Bruna
De Schiffart
Hema
Hotel Oostergoo
Iris & Fleur mode
It Beaken
Jan en Japke
Joop Zandberg Rijwielen
Juwelier de Boatte
Kapsalon Bertina
Kapsalon Mo
Kroos Optiek
Makelaardij Hooghiemster
Makelaardij Mid-Fryslân
Mitra
Moai Mode
Overstag Mode (aan de Haven)
RegioBank
Stube Oostria
Toffe Zaken
Het Vers Atelier
Wolwinkel Van Draad
Close

Sint Piterbingo
2026-02-07 20:00 - 23:30 | Brouwerij Bjuster, Raadhuisstraat 9, Grou, 9001 AG, Nederland
It is wer tiid foar….. BINGO
Helje dyn stimpelstift of (bingo)pinne út ‘e kast, trommel al dyn freonen, freondinnen of famylje op en kom gesellich del. En dit jier yn in spiksplinter neije lokaasje nammentlik Brouwerij Bjuster! It wurd wer in spetterjende jûn.
Ek dit jier binne der wer te gekke prizen dy’t jim fansels winne wolle. Mei tank oan de fantastyske donaasjes fan Grouster ûndernimmers en de ynbring fan ús eigen Grousters. Dit wolst net misse!
De doarren gean iepen op sneon 1 febrewaris fanôf 19.30 oere, de bingo start om 20.00 oere.
Dit jier wer garandearre in plakje tanksij it online kaartferkeapsysteem! Troch de grutte belangstelling fynt de kaartferkeap foar tagong oant de bingo folslein online plak. Foar € 10,- per kaartsje krijst: tagong ta de bingo, it earste drankje en in bingokaart foar de earst ronde! Tink derom dat der mar beheind kaartsjes beskikber binne, dus wês der gau by! Op = op en oan ‘e doar kinne gjin kaartsjes mear kocht wurde
De kaartferkeap start op 17 jannewaris om 20:00 oere fia sintpiter.nl/tickets

Benefietjûn: Bjusterbaarlike Sint Piterjûn
2026-02-07 22:30 | Brouwerij Bjuster, Raadhuisstraat 9, Grou, 9001 AG, Nederland
In wike foar de oankomst fan Sint Piter sette we de doarren fan Brouwerij Bjuster iepen foar in nij evenemint: de Bjusterbaarlike Sint Piterjûn. Dizze gesellige benefytjûn is oanslutend oan de legindaryske Sint Piterbingo en belooft in fantastyske jûn te wurden wêrby’t de fuotsjes fan de flier kinne!
Fanôf woansdei 28 jannewaris 20:00 oere kinst dyn kaartsje foar € 5, – bestelle yn de foarferkeap. Oan’e doar rekkenje wy € 7,50. De opbrengst gaat naar het Sint Pitercomité, waarmee we ook dit jaar opnieuw een gezellig Sint Piterfeest kunnen organiseren. Je binne fan herte wolkom fan 22:30 oere ôf yn de boppeseal fan Brouwerij Bjuster.

Aldemar yn 'e sporthal
2026-02-11 14:00 - 15:45 | Sporthal De Twine, Tjallinga 2, Grou, 9001 LB, Nederland
Hâldst derfan om lekker te klimme, springe, dûnsje en boartsjen? Dan wolsto Aldemar yn ‘e sporthal net misse!
Kinst hjir pakjes rûnbringe op it Aldemar parkoers, slingerje yn ‘e touwen of dy prachtich sminke litte. Mardo kinst ek moaie prizen winne troch goed te rieden. En wat tinkst fan disko? Lekker dyn fuotsjes fan de flier en swinge mar! It kin woansdei 7 febrewaris allegear.
Alle bern oan’t en mei groep 6 binne fan herte wolkom! Foar de pjutten is der in toffe pjuttershoeke. Wy begjinne om 14.00 oere, dus kom op tiid.
Belangryk:
– Kosten € 2,50 it bern. Jo kinne pinne of mei QR koade betelje. Kontant kin ek, mar dan wol graach past.
– Betrêdzje op eigen risiko, ferplichte ûnder begelieding fan âlder/ fersoarger
– Seal betrêdzje op gymskuon
– Der wurde foto’s makke. Dizze kinne brûkt wurde troch it Sint Piterkomitee. Ha jo beswier? Nim dan kontakt op mei: Aldemarindesporthal@sintpiter.nl
Wolle jo as frijwilliger helpe? Of hawwe jo fragen? Aldemarindesporthal@sintpiter.nl
Oant woansdei 11 febrewaris!

Oankomst Sint Piter
2026-02-14 10:30
‘It is hjoed wer de moaiste sneon’

Nei in jier wachtsjen is it safier: op sneon 14 febrewaris komme Sint Piter en Aldemar wer nei Grou! Om 9:30 oere ferwachtsje wy de boat sjen te kinnen by it akwadukt fan Grou. Hy fart troch it kanaal, by Paviljoen Prikmar del nei it starteilân op de Pikmar. Sa hat elkenien genôch tiid om nei it sintrum te gean en him ek op de Kade wolkom te hjitten.

Om 10:30 oere leit de boat by de Kade fan Hotel Restaurant Oostergoo oan. Tegearre mei alle Grousters en âld-Grousters hjitte we Sint Piter en Aldemar fan herte wolkom op de kade. Hjir stappe se fan board om ús allegear te begroetsjen.

Dernei stapt Sint Piter op it hynder en giet tegearre mei de bern nei it Halbertsma’s Plein. Yodi Vellinga sil tegearre mei boargemaster Sybrand Buma en berneboargemaster Lisa van der Veen, in earste wurd ta Sint Piter en Aldemar rjochtsje. Mei-inoar sjonge wy in tal ferskes en sprekt Sint Piter us ta.

Nei de seremoanje stapt Sint Piter op syn hynder en rint elkenien mei him mei yn in optocht troch it sintrum!
De oankomst is ek dit jier wer live te sjen fia: de link is meikoarten beskikber.
Let op: foar de bern fan groep 1 oan’t en mei 4 is in spesjaal plak ynrjochte!

Om ‘t wy it belangryk fine dat alle bern de kâns krije om de oankomst fan Sint Piter goed te sjen wurdt der dit jier in spesjale tribune boud by Hotel Restaurant Oostergoo. Ek stean der wer banken op it Halbertsma’s plein sadat se foaroan sitte kinne.

Wol dyn bern mei?
Bring him of har dan om 10:00 uur by de Hema. Fanôf hjir rinne wy om 10:10 mei alle bern oan it tou nei de Kade. As Sint Piter en Aldemar foet oan wâl setten ha, rinne sy mei de bern fia in spesjaal ôfsletten rûte nei it plein. Dêr krije de bern in plakje op ‘e banken foaroan by it poadium. Nei it programma op it plein bringe Sint Piter en Aldemar alle bern yn de optocht werom nei de Hema. Dêr kinne jim jim soan of dochter wer ophelje.
Wolst helpe mei it begelieden fan de bern? Meld dy dan oan fia info@sintpiter.nl.
Rûnrit troch Grou

Fanôf 14:00 oere sette Sint Piter en Aldemar ôf fan Hotel Restaurant Oostergoo ôf. Sûnt in oantal jierren is it in fêste tradysje. Sint Piter en Aldemar ride mei hynder-en-wein troch it doarp. Se swaaie fleurich nei elkenien en meitsje hjir en dêr in koart praatsje.

De rûte kinst hjir besjen!

PS hingesto de flagge ek út op 10 febrewaris?

Op Besite by Sint Piter
2026-02-14 16:00 - 17:30 | Sint Pitertsjerke, Kerkstraat 4, Grou, 9001 AA, Nederland
Alle jierren kinne de jongste bern yn de Sint Pitertsjerke op ‘Besite by Sint Piter’. In bysûndere moeting, dy’t op de oankomstdei fan Sint Piter organisearre wurdt.

Sint Piter en Aldemar hawwe op dizze middei alle tiid foar de alderlytsten o / m 3 jier. De bern kinne dan yn in frije sfear by Sint Piter en Aldemar wêze, se stikem oanreitsje of sels even op skoat sitte. It is altyd wer in spannend momint foar de bern en in moai fotomomint foar de âlden.

De bern (mei harren âlden / begelieders) binne op 8 febrewaris fan herte wolkom fan 16:00 o / m 17:30 oere yn de Sint Pitertsjerke.

Strúntocht
2026-02-15 10:00 - 16:00 | Centrum Grou, Hoofdstraat, Grou, Nederland
Op Keapsneon (sneon 15 febrewaris) kinne jo meidwaan oan de Sint Piterstrúntocht. In moaie strúntocht troch Grou dy ‘t jim tegearre mei jim freonen, famylje of gesin dwaan kinne. Tidens dizze reis kinne jim allegear aardige Sint Piter-spultsjes boartsje en mei elkoar puzels oplosse. Dizze strúntocht kinsto rinne fanôf 10 oere, om 16 oere romje wy de spultsjes wer op.
De rûte sels kinsto ophelje by Amicaal. Tip: nim sels in pinne of potlead mei!
Asto de hiele strúntocht dien hast, kinsto it foltôge strúntocht formulier ek wer by Amikaal ynleverje. Hjir kinsto aardige prizen gripen en wer lekker opwaarmjen mei in waarme sûkelade molke!
Folle strúnwille!

Sint Pitersnein
2026-02-15 11:00 - 16:00 | Centrum Grou, Hoofdstraat, Grou, Nederland
Op snein 15 febrewaris organisearret de Grouster ûndernimmers in gesellige keapsnein. Keapje jo Sint Piter kado’s by de protte winkels dy’t iepen binne. Der is in Strúntocht organisearre yn it sintrum en witte jo wêr’t Sint Piter sliept as er yn Grou is? Kom efkes sjen yn syn sliepkeamer yn de Sint Pitertsjerke!
De sliepkeamer fan Sint Piter is fan 13.00 – 15.30 oere te besykjen!!

Sliepkeamer Sint Piter
2026-02-15 13:00 - 15:30 | Sint Pitertsjerke, Kerkstraat 4, Grou, 9001 AA, Nederland
As Sint Piter yn Grou is sliept er yn syn sliepkeamer yn de Sint Pitertsjerke. Dizze prachtige keamer midden yn Grou wurdt spesjaal foar him klearmakke. Fanôf it momint fan oankomst kinne jo troch de gerdinen sjen oft syn bêd kreas opmakke is.
Op sneon 15 febrewaris kinst him dêr opsykje fan 13:00 o / m 15:30 oere. Kinst in moai petear ha mei Aldemar, de hannen skodzje of dyn moaiste teken- of knutselwurk meinimme. Komme jim ek gesellich del?

Sint Piterdei op 'e skoallen
2026-02-20 08:30 - 14:00 | OBS De Twa Fisken en CBS Nijdjip, Jongema 4-6, Grou, Friesland, 9001 LA, Nederland
Sint Piterdei op ‘e skoallen
Op freed 20 febrewaris bringe Sint Piter en Aldemar in besite oan de beide basisskoallen en de berne-opfang.

Sint Pitermiddei UVV
2026-02-21 15:00 - 17:00 | Doopsgezinde kerk, Hoofdstraat 44, Grou, 9001 AM
Op sneon 21 febrewaris fynt de Sint Pitermiddei foar (âld-) Grousters fan 55 jier ôf plak.
UVV Grou organisearret in gesellige middei yn ‘e Meniste tsjerke fan 15.00 oan’t 17.00 oere (de seal is iepen om 14.30 oere).
Op it programma stiet:

Livemuzyk fan Sjongnocht
Sint Piterbingo

De tagong is fergees, oanmelde kin oan’t 11 febrewaris.
Dat kin fia uvv.grou@gmail.com of telefoan 06-53469857 of 06-19865261.
Foar ferfier is Grou Mobyl beskikber.

"Utswaaie" Sint Piter
2026-02-21 17:30 | Centrum Grou, Hoofdstraat, Grou, Nederland
‘Kom takomm’ jier werom’
Op Sint Piter syn jierdei, 21 febrewaris, set Sint Piter wer ôf nei Spanje.
Tegearre mei jimme wolle wy se betankje foar in noflik Sint Piterfeest. Wy sjogge inoar by Hotel Oostergoo en swaaie se dêr wer út.
